
Narvas Haigla tänav 6 asuvate ruumide  

üüritasust vabastamine (MTÜ Noorteorganisatsioon Gateway).
1. ASJAOLUD JA MENETLUSE KÄIK

Narva Linnavalitsusele laekus avaldus mittetulundusühingult Noorteorganisatsioon Gateway, registrikood 80224021, milles palutakse vabastada mittetulundusühing üürilepingu alusel kasutatavate Narvas Haigla tänav 6 hoones 2. korrusel asuvate ruumide üüritasust.






Ruumide üldpind
 
79,2 m2

Arvestuslik üüritasu

453,00 krooni kuus

Noorteorganisatsiooni Gateway põhitegevus on suunatud noortetöö arendamisele erinevate noorteürituste läbiviimise ja heategevusliku tegevuse kaudu, mis aitab noori asotsiaalsest elust eemal hoida. Samuti propageeritakse laialt tervet eluviisi, tehakse narkomaania- ja alkoholismivastast selgitustööd.  
Avaldust motiveeritakse sellega, et Noorteorganisatsiooni Gateway tegevust teostatakse ühingu algatusrühma liikmete vahenditest. Seoses Eesti majanduse raske olukorraga tekkis olulised raskused kasutavate ruumide ülalpidamisel.

Noorteorganisatsioon Gateway avaldust arutati Narva Linnavalitsuse linnavarakomisjoni istungil 26.08.2009. a (protokoll nr 8) ning otsustati:
1. Vabastada mittetulundusühing Noorteorganisatsioon Gateway, registrikood 80224021, üürilepingu alusel kasutatavate Narvas Haigla tänav 6 hoones 2. korrusel asuvate ruumide üüritasust tähtajaga alates 01.01.2010 kuni 31.12.2010.

2. Linnavara- ja Majandusametil esitada punktis l nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike l punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" punktidele 7.2, 7.2.3 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult mittetulundusühingutele.
3.   OTSUS
Vabastada mittetulundusühing Noorteorganisatsioon Gateway, registrikood 80224021, üürilepingu alusel kasutatavate Narvas Haigla tänav 6 hoones 2. korrusel asuvate ruumide üüritasust tähtajaga alates 01.01.2010 kuni 31.12.2010.
4.   RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnavara- ja majandusametil teha korraldus teatavaks
mittetulundusühingule Noorteorganisatsioon Gateway.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

